**Zmluva o hlavnom kontrolórovi viacerých obcí**

**na úseku výkonu kontrolnej činnosti**

Obec **Diaková**, Diaková 18, 038 02 Dražkovce, zastúpená starostom obce Miroslavom Haverlom, IČO: 00648370

a

Obec **Dolný Kalník**, Dolný Kalník 16, 038 02 Dražkovce, zastúpená starostkou obce Ivetou Balšiankovou, IČO: 00648361

a

Obec **Dražkovce**, Dražkovce 45, 038 02 Dražkovce, zastúpená starostkou obce Evou Gáborovou, IČO: 00316628

a

Obec **Košťany nad Turcom**, Košťany nad Turcom 64, 038 41 Košťany nad Turcom, zastúpená starostom obce Ing. Mariánom Bunganičom, IČO: 00316741

a

Obec **Lipovec**, ul. Hrabiny 290/11, 038 61 Vrútky, zastúpená starostom obce PhDr. Jozefom Madom, IČO:00316776

a

Obec **Podhradie**, ul. 1. Mája 194/61, 038 52 Sučany, zastúpená starostom obce Ing. Bohuslavom Bellom, IČO: 00316831

a

Obec **Sklabiňa** , Sklabiňa 108, 038 03 Sklabiňa, zastúpená starostkou obce Annou Silvestrovou, IČO:00316881

a

Obec **Valča**, Valča 375, 038 35 Valča, zastúpená starostkou obce JUDr. Máriou Ondráčkovou, IČO: 00317021

a

Obec **Veľký Čepčín**, Veľký Čepčín 12, 038 45 Malý Čepčín, zastúpená starostkou obce Janou Boďovou , IČO: 00648817

/ďalej len účastníci zmluvy/

uzatvorili za účelom úpravy vzájomných vzťahov na úseku výkonu kontrolnej činnosti v zmysle § 20a zákona č. 369/1990 Zb. o obecnom zriadení túto zmluvu. Zmluva sa viaže na výkon funkcie hlavnej kontrolórky obce Ing. Janky Jesenskej.

1. **Predmet zmluvy**

Predmetom zmluvy je úprava vzájomných práv a povinností účastníkov zmluvy pri výkone činnosti hlavnej kontrolórky obcí.

**1.1. Časový harmonogram kontrolnej činnosti**

1. Časový harmonogram kontrolnej činnosti je stanovený individuálne po dohode starostov a hlavnej kontrolórky obcí tak, aby pracovná doba hlavného kontrolóra bola rozvrhnutá rovnomerne v rozsahu pracovného úväzku a vytvárala tak priestor na vykonávanie plánovaných kontrol.

2. V prípade kolízií medzi zasadnutiami obecných zastupiteľstiev jednotlivých obcí je na zvážení hlavnej kontrolórky, ktorého z nich sa zúčastní /napr. podľa závažnosti ňou predkladaného materiálu, závažnosti bodov rokovania/. Neúčasť na inom zasadnutí bude považovaná za ospravedlnenú.

3. Účastníci zmluvy umožnia v rámci pracovnej doby hlavnej kontrolórke jej ďalšie vzdelávanie a rozvoj kontrolných zručností, a to jej účasť na vybraných vzdelávacích aktivitách, pri zohľadnení jej potrieb a požiadaviek. V tejto súvislosti môže využívať prednostne školenia RVC Martin, ktorého sú dotknuté obce členmi.

**1.2. Spoločné náklady výkonu činnosti a ich financovanie**

1.Spoločnými nákladmi pre účely tejto zmluvy sú:

- náklady na vzdelávanie ,

- cestovné náhrady na vzdelávanie

- odborná literatúra

- členské príspevky v Združení hlavných kontrolórov.

1. Na spoločných nákladoch sa účastníci zmluvy podieľajú nasledovne:

Diaková – 6 %

Dolný Kalník- 3%

Dražkovce – 14 %

Košťany nad Turcom – 19%

Lipovec - 13%

Podhradie - 9 %

Sklabiňa - 9%

Valča- 24 %

Veľký Čepčín- 3%

1. Základom pre výpočet % podielu bol počet obyvateľov podľa východiskových štatistických údajov pre potreby rozdeľovania dane z príjmov fyzických osôb na rok 2019 /viď. príloha č. 1/. Refundáciu spoločných nákladov bude účastníkom zmluvy fakturovať obec Valča vždy najneskôr do 10. decembra príslušného rozpočtového roka. Dotknuté obce sa zaväzujú, že úhradu uskutočnia najneskôr do 20. decembra príslušného rozpočtového roka.
2. V prípade, že dôjde k odstúpeniu ktorejkoľvek obce od zmluvy , bude tejto fakturovaná pomerná časť spoločných nákladov ku dňu odstúpenia .
3. V prípade, že dôjde k pristúpeniu obce k zmluve, bude tejto fakturovaná pomerná časť spoločných nákladov odo dňa pristúpenia k zmluve.

**2. Vymedzenie času, na ktorý sa zmluva uzatvára**

1. Zmluva sa uzatvára na dobu určitú a je platná počas doby výkonu funkcie hlavného kontrolóra v príslušnej obci p. Ing. Jankou Jesenskou.
2. Dňom ukončenia výkonu funkcie hlavnej kontrolórky v ktorejkoľvek obci, ktorá je účastníkom zmluvy, má sa za to, že príslušná obec od zmluvy odstúpila. Príslušnej obci bude vyfakturovaná pomerná časť nákladov ku dňu ukončenia výkonu funkcie.
3. V prípade , že Ing. Janka Jesenská bude zvolená do funkcie hlavnej kontrolórky v ďalšej obci, bude uzatvorená nová zmluva o hlavnom kontrolórovi viacerých obcí.
4. **Záverečné ustanovenia**

1.V prípadoch, ktoré nie sú touto zmluvou upravené, sa spolupráca obcí riadi zásadami zákonnosti a vzájomnej výhodnosti. Obce majú pri vzájomnej spolupráci rovnaké postavenie.

2.Táto zmluva nadobúda platnosť dňom podpisu všetkými účastníkmi zmluvy a účinnosť dňom nasledujúcim po dni jej zverejnenia na web-stránkach obcí.

3. Dňom účinnosti tejto zmluvy stráca platnosť a účinnosť Zmluva o hlavnom kontrolórovi viacerých obcí na úseku kontrolnej činnosti uzatvorená medzi obcami Diaková, Dolný Kalník, Dražkovce, Košťany nad Turcom, Lipovec, Malý Čepčín, Podhradie, Valča, Veľký Čepčín v r. 2018.

3. Zmluvu možno meniť alebo doplniť len písomnou formou.

4. Zmluva je vyhotovená v 9 rovnopisoch, pričom každý účastník zmluvy obdrží jedno vyhotovenie. Všetky vyhotovenia majú platnosť originálu.

5.Účastníci zmluvy si zmluvu riadne prečítali, jej obsahu porozumeli a znak súhlasu ju podpísali.

V Diakovej, dňa ......................................... Miroslav Haverla

V Dolnom Kalníku, dňa ............................. Iveta Balšianková

V Dražkovciach, dňa ................................... Eva Gáborová

V Košťanoch n. Turcom, dňa ....................... Ing. Marián Bunganič

V Lipovci, dňa ............................................. PhDr. Jozef Mada

V Podhradí, dňa ............................................. Ing. Bohuslav Bella

V Sklabini, dňa ............................................ Anna Silvestrová

Vo Valči, dňa ............................................... JUDr. Mária Ondráčková

Vo Veľkom Čepčíne,dňa ................................ Jana Boďová

Príloha č. 1

|  |  |  |
| --- | --- | --- |
| OBEC | POČET OBYVATEĽOV | % matematicky zaokrúhlené na celé jednotky |
| **Diaková** | **424** | **6** |
| **Dolný Kalník** | **259** | **3** |
| **Dražkovce** | **987** | **14** |
| **Košťany n. Turcom** | **1335** | **19** |
| **Lipovec** | **940** | **13** |
| **Podhradie** | **667** | **9** |
| **Sklabiňa** | **625** | **9** |
| **Valča** | **1703** | **24** |
| **Veľký Čepčín** | **255** | **3** |
| **S p o l u** | **7 195** | **100%** |